“ए दिक्खियै जे लोकें पर प्राचीन देव-रूपी छलैपे दा प्रभाव ऐ, ते कन्ने शतान दी सिक्ख-मत उप्पर चलदे होई, इनें नास्तक नीकोनियाइयें देवी-देवतें दियें मूर्तें ते मूर्तियें दियां झूठियां ता भद्दियां नकलां बनोआनियां शुरू करी छोड़ियां। ते ए कड़ा कम्म अजकल बड़ी हुशेआरी कन्ने कीता जंदा ऐ। पैह्‌ली बारी दिक्खो तां इयै सेही हुंदा ऐ जे आक्खो ए असली स्त्रोगांनोव जां उस्त्युग शैली दी मूर्त ऐ जां फी ए सूज्दाल मूर्ते जनेही ऐ। पर डूगी नजरी ने दिक्खने उप्पर साफचाली लब्भी जंदा ऐ जे ए झूठी ते बगाड़ी दी नकल ऐ।”